Capitolul 2

Initiere

Lansarea OpenOffice.org

Lansarea OOo din meniul sistemului

Folosirea meniului sistemului este metoda cea mai obişnuită pentru a lansa OpenOffice.org. Meniul sistemului este un meniu standard de unde pot fi pornite cam toate aplicaţiile. În Windows meniul este denumit Start. În GNOME este denumit Applications. În KDE este identificat prin simbolul KDE, iar pe Mac OS X este meniul Applications.

Când OpenOffice.org a fost instalat s-a adăugat un submeniu la meniul sistemului dumneavoastră. Numele exact şi localizarea acestui submeniu depind de interfaţa grafică pe care o folosiţi. Acest capitol se va referi la Windows, GNOME şi KDE (la data scrierii, OOo 2.0 nu era încă disponibil pe Mac). Conceptele ar trebui să fie uşor de aplicat şi pe celelalte sisteme de operare.

Windows

În Windows, meniul OpenOffice.org este localizat în Programs > OpenOffice.org 2.x, unde “2.x” corespunde cu versiune exactă a OpenOffice.org. Vedeţi Imaginea 1. De exemplu, pentru a porni Writer cu un document gol, selectaţi OpenOffice.org 2.0 Writer.

Imaginea 1: Lansarea OOo din meniul Start din Windows.

Linux/GNOME

Instalările GNOME diferă de la o distribuţie la alta. Cele mai multe distribuţii moderne vin cu OpenOffice.org deja instalat. Veţi găsi OpenOffice.org la Applications > Office. Vedeţi Imaginea 2.

Imaginea 2: Lansarea OOo din meniul Applications din GNOME.

Fedora/Red Hat Enterprise Linux vin cu OpenOffice.org preinstalat. Pe desktopul GNOME OOo poate fi găsit la Main Menu > Office. Dacă aveţi instalată o versiune mai nouă de OOo o veţi găsi la Main Menu > Office > More Office Applications.

Dacă aţi descărcat OOo de la websitul http://www.openoffice.org OOo este la Applications > Other.

Linux/KDE

În KDE OpenOffice.org este instalat în propriul său meniu denumit “Office” (vedeţi Imaginea 3).

Imaginea 3: Lansarea OOo din meniul de start din KDE .

Unele distribuţii Linux instalează OpenOffice.org în submeniul Office. Mandrake este un exemplu. În acest caz, pentru a lansa Writer (de exemplu) alegeţi Office > Word processors > OpenOffice.org Writer. Imaginea 4 ilustrează aceasta.

Imaginea 4: Lansarea OOo Writer din meniul KDE din Mandrake.

Lansarea dintr-un document existent

Puteţi lansa OOo în mod automat dacă daţi dublu clic pe numele fişierului documentului OOo într-un manager de fişiere. Va fi lansată componenta OOo corespunzătoare tipului documentului, iar documentul va fi încărcat.

Utilizarea Quickstarter în Windows

Quickstarter (tradus literal prin lansare rapidă) este vizibil ca o pictogramă din tava de sistem; de obicei este încarcat o data cu sistemul de operare. Indică faptul că OpenOffice.org a fost lansat şi este gata de a fi utilizat. (Quickstarter încarcă bibliotecile de sistem .DLL care sunt necesare OOo, scurtând astfel timpul necesar componentelor OOo pentru a se lansa cu aproape jumătate.)

Utilizarea Quickstarter

Puteţi să daţi clic dreapta pe pictograma Quickstarter din tava de sistem pentru a deschide un meniu contextual de unde puteţi deschide un nou document, dialogul Şabloane şi documente (Templates and Documents) sau să alegeţi un document existent şi să îl deschideţi. (Vedeţi Imaginea 5). Dacă veţi da dublu clic pe pictograma Quickstarter se va afişa direct dialogul Şabloane şi documente.

Imaginea 5: Meniul contextual Quickstarter.

Dezactivarea facilităţii Quickstarter

Pentru a închide Quickstarter daţi clic dreapta pe pictograma din tava de sistem şi apoi alegeţi Părăseşte Quickstarter (Exit Quickstarter) din meniul contextual. Însă data următoare când veţi încărca sistemul Quickstarter se va lansa din nou.

Pentru a opri OpenOffice.org să se încarce o data cu pornirea sistemului de operare debifaţi opţiunea Încarcă OpenOffice.org la pornirea sistemului (Load OpenOffice.org During System Start-Up) din meniul contextual. Veţi fi nevoit să faceţi aceasta dacă nu aveţi suficientă memorie pe calculatorul pe care lucraţi, de exemplu.

Reactivarea Quickstarter

Dacă aţi dezactivat Quickstarter şi doriţi să îl reactivaţi aveţi la dispoziţie trei mijloace:

Bifaţi opţiunea Încarcă OpenOffice.org la pornirea sistemului (Load OpenOffice.org during system start-up) în Unelte > Opţiuni > OpenOffice.org > Memorie (Tools > Options > OpenOffice.org > Memory).

Activaţi Quickstarter fără a reporni sistemul de operare, lansând programul quickstart.exe din directorul {calea_unde_aţi_instalat_OOo}\program.

Pre-încărcarea OOo în Linux/KDE

În KDE/Linux puteţi folosi KDocker pentru a încărca OOo la iniţializarea sistemului grafic de interfaţă cu utilizatorul şi a-l avea gata de utilizare. KDocker nu face parte din OOo; este un program generic de “docare a aplicaţiilor” în tava de sistem a KDE care vă este de mare ajutor dacă deschideţi des OOo.

Lansarea din linia de comandă

Puteţi dori să lansaţi OOo din linia de comandă deoarece aveţi mai mult control asupra a ceea ce se întâmplă atunci când OOo porneşte. De exemplu, folosind linia de comandă, puteţi să comandaţi Writer-ului să încarce un document şi să îl imprime imediat sau să pornească fără a mai afişa imaginea de pornire.

Notă	Majoritatea utilizatorilor nu au nevoie de aceste lucruri.

Sunt mai multe feluri de a porni OOo din linia de comandă, în funcţie de versiunea de OOo instalată, şi anume una personalizată sau cea standard disponibilă pe websitul OpenOffice.org.

Dacă aţi instalat versiunea standard puteţi lansa Writer tastând în linia de comandă:

soffice -writer

sau swriter

Writer se va lansa şi va crea un document nou. Componentele OOo se lansează similar din linia de comandă:

Tipul documentului	Componentă	Opţiunea din linia de comandă
Text	Writer	-writer
Foaie de calcul (Spreadsheet)	Calc	-calc
Desen (Drawing)	Draw	-draw
Prezentare (Presentation)	Impress	-impress
Formulă matematică	Math	-math
Pagină Web	Writer	-web

Mai jos este o listă cu opţiunile mai des folosite.

Opţiune	Descriere
-help	Se afişează lista completă a opţiunilor.
-nologo	Nu arată imaginea de pornire.
-show <sxi-file>	Începe prezentarea imediat.
-view <documents ...>	Deschide documentele fără posibilitatea de a le modifica (doar citire).
-minimized	Lansează OOo minimizat.
-norestore	Fără repornire/restaurare la erorile fatale.
-invisible	Fără imagine de pornire, fără document încărcat automat şi fără interfaţă cu utilizatorul. Această opţiune este folositoare dacă utilizaţi o altă aplicaţie care foloseşte funcţiile oferite de OOo.

CIORNĂ – bazată pe software nefinalizat	Lansarea din linia de comandă

Lansarea OpenOffice.org	7

OpenOffice.org

CIORNĂ – bazată pe software nefinalizat	Cuprins

Lansarea OpenOffice.org	vii

Puteţi să descărcaţi o versiune editabilă a acestui document de la http://oooauthors.org/en/authors/userguide2/published/

Lansarea OpenOffice.org

Fields to edit:
Chapter Title : Description tab > Title
Chapter Subtitle : User Defined tab
Chpater Number: User Defined tab
Name of Guide: User Defined tab

2005-03-12T09:43:25

Daniel Carrera